kardosdrur/scandi-wiki huggingface dataset:
Neil Innes

Neil James Innes (født 9. december 1944, død 29. december 2019) var en engelsk forfatter, komiker og musiker. Han samarbejdede med Monty Python og spillede i Bonzo Dog Doo-Dah Band og The Rutles.

Diskografi

Soloalbum 
 How Sweet To Be An Idiot (1973)
 The Rutland Weekend Songbook (with Eric Idle) (1976)
 Taking Off (1977)
 The Innes Book of Records (1979)
 Off the Record (1982)
 Erik the Viking (soundtrack) (1989)
 Re-Cycled Vinyl Blues (opsamlingsplade, 1994)
 Recollections 1 (2000)
 Recollections 2 (2001)
 Recollections 3 (2001)
 Works in Progress (2005)
 Live At Martyrs (2005)
 Dogman (A Comedy Musical Story For Children) (2005)
 Innes Own World – Best Bits Part One (2010)
 Innes Own World – Best Bits Part Two (2010)
 "Back Catalogue: Silly Songs" (2010)
 "Back Catalogue: Love Songs" (2010)
 "Back Catalogue: Protest Songs" (2010)
 "Back Catalogue: Party Songs" (2010)
 Farewell Posterity Tour (med Fatso) (2014)

Singler

The Bonzo Dog Doo-Dah Band 

 "Gorilla" (1967)
 "The Doughnut In Granny's Greenhouse" (1968)
 "Tadpoles" (1969)
 "Keynsham" (1969)
 "Let's Make Up And Be Friendly" (1972)
 "Pout L'Amour des Chiens" (2007)

The World 
 Lucky Planet (1970)

GRIMMS 

 Grimms (1973)
 Rockin' Duck (1973)
 Sleepers (1976)

Referencer

Eksterne henvisninger 
 "Innes Book of Records" Neil Innes official website 
 Doo Dah Diaries – The project to compile the complete history of the Bonzos 
 
 Audio interview with Neil Innes on the Sodajerker on Songwriting podcast
 Neil Innes's Inspirational Quotes

Musikere fra Storbritannien
Monty Python
Terkelsbøl Moser

Terkelsbøl  Moser er  et ca.  300 hektar  stort moseområde nordvest for Tinglevi Aabenraa Kommune. Det  består  af  en  lang  række 
sammenhængende  moser: Terkelsbøl  Mose,  Ulvemose,  Todsbøl  Mose,  Gåskær Mose, Vestermose, Dravløkke, Kragelund og Gammellykke.  Området  gennemstrømmes  af  Porså,  som  deler  mosen  i  en nordlig  og  sydlig del. En række drængrøfter i moseområdet løber til åen. Afvandingen af moseområdet sker primært via Porså, der efter sammenløb med Terkelsbøl Å løber til Grønå, der er en del af Vidå-systemet. 

Moserne er en del af Natura 2000-område nr. 98 Tinglev Sø og Mose, Ulvemose og Terkelsbøl Mose og fuglebeskyttelsesområde nr. 62. Ved en undersøgelse i 2009 blev der registreret 57 ynglefuglearter blandt andet sjældne arter som  krikand  blåhals  og  rødrygget  tornskade. Der er  registreret fem  arter af 
padder , hvoraf spidssnudet frø og stor vandsalamander er strengt beskyttede arter under habitatdirektivet. 

Moserne har tidligere været en åben og næringsfattig hedemose med tørvegrave og  partier  af  højmose,  en  afvandinger  medførte  sænkninger  af  vandstanden  i 
moseområdet.  Dette  medførte  at  mosearealerne  groede  til  med  pile- og  birkekrat. Desuden blev vandområderne til sump, hængesæk og pilekrat, så der kun var forholdsvis få vandområder med et åbent vandspejl.

Kilder og henvisninger
 Plante- og dyrelivet i Terkelsbøl Moser 2009   Åbenrå Kommune
   Natura 2000-planen  

Moser i Danmark
Lokaliteter i Aabenraa Kommune
Fuglebeskyttelsesområder i Danmark
Tinglev Mose

Tinglev Mose  var oprindeligt en  lavvandet  sø, Tinglev Sø, der ligger sydøst for Tinglev i Aabenraa Kommune.  Mosen  der er  ca. 180  hektar stor  og  kan  naturligt  opdeles  i  tre  områder:  Nørresø, og   Søndersø , der er adskilt af den østgående jernbane og ligger øst for Almstrup Kanal og  omliggende højmoser. Vandstanden i mosen er sænket ved en række afvandinger, fra første verdenskrig  og frem til den seneste  og største  afvanding    i  1966-67,  hvor  der  blev  gravet  store  afvandingskanaler i og omkring mosen. Afvandingerne skete for, at der kunne graves tørv og søkalk i mosen, hvilket er sket indtil 1950'erne.  Mosen afvandes  mod syd via Almstrup Kanal til Sønderå, der er  en del af Vidå-systemet.

Ved  undersøgelsen i 2009 blev  der  registreret  i  alt  64 arter  af  ynglefugle, bl.a. de rødlistede atlingand, krikand og turteldue.

Naturgenopretning
Fra  1999  til  2004  blev  der  gennemført  et  naturgenopretningsprojekt,  hvor  vandstanden  i  Tinglev  Mose  blev hævet omkring ½ meter, for at skabe  grundlag for udvikling af  levesteder for mange sjældne arter af planter og dyr i mosen.
Samtidig blev der etableret en en 5,0 km lang vandresti  rundt i mosen og opstillet et udsigtstårn.

Natura 2000 og naturfredning
Mosen er en del af Natura 2000-område nr. 98 Tinglev Sø og Mose, Ulvemose og Terkelsbøl Mose og fuglebeskyttelsesområde nr. 62. Hele Tinglev Mose er  omfattet  af  naturbeskyttelseslovens §3,  og  indeholder beskyttede naturtyper som eng, mose, hede, søer og vandløb.

Tinglev Mose blev fredet i 1966,  i et forsøg på at råde bod på den uheldige vandstandssænkning der var foregået ved afvandingen der blev gennemført samme år.  I   sidste halvdel af 1990’erne var der et  naturgenopretningsprojekt, hvor man bl.a. anlagde en sti hele mosen rundt.

Eksterne kilder og henvisninger

  Natura 2000-planen  
 Tinglev Sø blev til en afvandet mose med landbrug      dettabteland.dk hentet 6. oktober 2017
 Folder om mosen udgivet af Aarberaa Kommune
 Plante- og dyrelivet i Tinglev Mose 2009  udgivet af Aarberaa Kommune
Moser i Danmark
Fredede arealer i Danmark
Lokaliteter i Aabenraa Kommune
Naturgenopretning i Danmark
SRAM Corporation

SRAM Corporation er en amerikansk producent af udstyr til cykelsport. Selskabet blev grundlagt i 1987, og var oprindelig centreret om et produkt, Grip Shift derailleur-gearskifteren.

Eksterne henvisninger 

 SRAM Corporations officielle websted

Sportsudstyrsproducenter fra USA
Etableret i 1987
John Bardeen

John Bardeen (født 23. maj 1908 i Madison, Wisconsin, USA, død 30. januar 1991 Boston, Massachusetts), var en amerikansk fysiker og elektrisk ingeniør. Han er den eneste der har modtaget Nobelprisen i fysik to gange. Første gang i 1956 for opfindelsen af transistoren, og igen i 1972 for den fundamentale teori i forbindelse med superledere.

Transistorer revolutionerede den elektroniske industri og banede vejen for informationssamfundet, hvor de er en afgørende komponent i alle elektriske enheder fra telefoner til missiler. Bardeens arbejde med superledere førte til den anden Nobelpris og dette arbejde bruges i dag i Nuklear Magnetisk Resonans og i medicinsk brug i MR-scanning.

Fysikere fra USA
Nobelprismodtagere i fysik
Æresdoktorer ved University of Cambridge
Halvlederfysikere
Derailleur

Derailleur er det mest brugte udvendige gearsystem der bruges på cykler. Det består af mekaniske arme som løfter eller flytter en kæde fra et tandhjul af én størrelse til et tandhjul af én anden størrelse.

Eksterne henvisninger 

Cykeldele
Fack ju Göhte

Fack ju Göhte (fejlagtig tysk stavning af Fuck you, Goethe) er en tysk komediefilm fra 2013. 5,6 mio. så filmen i de tyske biografer, hvilket gjorde den til den mest succesfulde biograffilm det år. 

I hovedrollen ses bankrøveren Zeki Müller (Elyas M’Barek), der ved en misforståelse bliver vikar på en skole og bl.a. møder kollegaen Lisi Schnabelstedt (Karoline Herfurth) samt eleverne Danger (Max von der Groeben) og Chantal (Jella Haase). 

Fortsættelsen Fack ju Göhte 2 udkom i 2015 og den sidste film, Fack ju Göhte 3, udkom i 2017.

Eksterne henvisninger 

 Kristeligt Dagblad om filmen 
 

Tyske film fra 2013
Komediefilm fra Tyskland
Tysksprogede film
Alabaster (Alabama)

Alabaster er en by i den centrale del af staten Alabama i USA. Den ligger i det amerikanske county Shelby County og er forstad til storbyen Birmingham. Byen har  indbyggere.

Referencer

Eksterne henvisninger 

 

Byer i Alabama
École nationale supérieure des mines de Paris

École nationale supérieure des mines de Paris er et fransk ingeniør-institut tilknyttet PSL Research University. 

Instituttet blev oprettet i 1783 og har i dag omkring 1500 studerende.

Berømt Professor 
 Alexandre-Emile Béguyer de Chancourtois, fransk geolog og mineralog

Eksterne henvisninger 

Uddannelsesinstitutioner i Frankrig
Tekniske universiteter
Etableret i 1783
Det newzealandske monarki

Det newzealandske monarki () er en statsform, hvor rollen som New Zealands statsoverhoved indehaves af en monark, der i det daglige er repræsenteret ved en generalguvernør, og hvor stillingen som statsoverhovede går i arv inden for den kongelige familie.

Den nuværende monark er Charles 3., der har været konge af New Zealand siden 8. september 2022.

Generalguvernøren 
Det er generalguvernøren, der er monarkens repræsentant i New Zealand.

Generalguvernøren udnævnes af monarken, og han eller hun udøver sin magt efter råd fra premierministeren.

Liste over New Zealands monarker

 
Det britiske monarki
New Zealands politik
Monarkier i Oceanien
Kaspars Gorkšs

Kaspars Gorkšs (født 6. november 1981) er en fodboldspiller fra Letland der spiller for den lettiske klub Riga.

Eksterne henvisninger 
 

Fodboldspillere fra Letland
Personer fra Riga
Ruhnama

Ruhnama (ca. Sjælens bog) er en bog skrevet af Saparmurat Nijazov, Turkmenistans tidligere præsident. Bogen består af to bind, det første blev udgivet i 2001 og det andet i 2004, den indeholder forskellige åndelige og moralske retningslinjer samt fortolkninger af landets historie.

Ifølge bogens indledning blev den skrevet med inspiration fra Gud. Bogen er blevet beskrevet som et vigtigt redskab for politisk indoktrinering og opretholdelse af Nijazovs personkult. Bogen kom, efter dens udgivelse, til at spille en central rolle i landets kultur og uddannelsessystem. Bogen er obligatorisk læsning for skolebørn og universitetsstuderende. Alle statens ansatte skal bestå en prøve i bogens indhold, og om lørdagen skal de deltage i diskussioner om bogen. Moskeer er blevet beordret til at udlevere kopier af bogen. Det er blevet rapporteret at en muslimsk leder, der nægtede at dekorere moskéen med citater fra bogen, er blevet idømt fængselsstraf.

Efter Nijazovs død i 2006 har der været håb om at undervisningen i landet kunne vende tilbage til det normale i stedet for at være centreret omkring Ruhnama. Den nye præsident Gurbanguly Berdimuhammedow har gennemført nogle reformer i landet, men det er blevet rapporteret, at han har udtrykt støtte til bogens fortsatte brug i undervisningen. I 2011 ophørte Ruhnama med at være obligatorisk i skolen, men på samme tid har værker af Berdymuchamedov fået en stadig større plads i samfundet, og nogle frygter, at en ny personkult er ved at blive bygget op omkring ham.

Referencer

Eksterne henvisninger 

 Ruhnama - Bogen på landets officielle hjemmeside (engelsk)

Litteratur i 2001
Litteratur i 2004
Turkmenistans politik
Politisk litteratur
Johan Kasimir 1. af Anhalt-Dessau

Fyrst Johan Kasimir 1. af Anhalt-Dessau (; 17. december 1596 – 15. september 1660) var en tysk fyrste fra Huset Askanien, der var fyrste af det lille fyrstendømme Anhalt-Dessau i det centrale Tyskland fra 1618 til sin død i 1660.

Eksterne links 

 

Huset Askanien
Fyrster af Anhalt-Dessau
Personer fra Dessau
Tyskere i 1600-tallet
Claire Démar

Claire Démar (født 1799, død 3. august 1833) var en fransk feministisk journalist og forfatter og medlem af den saintsimonistiske bevægelse. Hendes forfatterskabs avant-gardistiske karakter har medvirket til hendes aktuelle anerkendelse.

Intet er kendt om Démars tidlige år og fødeåret 1799 er usikkert. Hertil kommer at hendes rigtige navn måske var Émilie d'Eymard, da det var sådan hun underskrev sine tidligste breve. Ifølge en hypotese var hun datter af komponisten Sébastien Démar.

Hun var en af de mest militante kvinder i den saintsimonistiske bevægelse, på det tidspunkt hvor den nærmest havde udviklet sig til en religion. Lige før sin død udgav hun "Appel fra en kvinde til folket om kvindens frigørelse", hvor hun kræver, at den franske rettighedserklæring også skulle gælde for kvinder. Hun kaldte også ægteskabet for lovlig prostitution. Hun var med i feministiske tidsskrifter, som det var blevet muligt at starte efter 1830.

Démar tog sit eget liv (sammen med sin elsker Perret Desessarts) efter at være endt i dyb fattigdom, og i fortvivlelse over den feministiske sag.

Udgivelser 
 Claire Demar Appel d’une femme au peuple sur l’affranchissement de la femme,1833, Valentin Pelosse, 2001. ()
 Claire Demar,  Ma Loi d’avenir posthumously in  La Tribune des femmes, Suzanne Voilquin, Paris, 1834.
 Claire Demar (and Perret Desessarts), letters to Charles Lambert (3 August 1833), autographs stored at the Arsenal, Mss 7714, farewell letters written some hours before the suicide of the two lovers.

Bibliografi 
 Revue de Paris 1834, p. 6 et 7
 Suzanne Voilquin, Souvenirs d'une fille du peuple, ou La Saint-simonienne en égypte, 1866, Maspero, Paris, 1978.
 Ghenia Avril de Sainte-Croix, Le Féminisme, Paris, Giard & Brière, 1907.
 Laure Adler, À l’aube du féminisme, les premières journalistes : 1830-1850, Paris, Payot, 1979.
 Carole Bitoun, La Révolte au féminin. De 1789 à nos jours, Hugo & Cie, 2007.

Referencer 

Journalister fra Frankrig
Forfattere fra Frankrig
Fack ju Göhte 2

Fack ju Göhte 2 (fejlagtig tysk stavning af Fuck you, Goethe 2) er en tysk komediefilm fra 2015. Over 7,6 mio. så filmen i de tyske biografer, hvilket gjorde den til den mest succesfulde biograffilm det år.

I hovedrollen ses læreren Zeki Müller (Elyas M’Barek), der planlægger at sige op og leve af de diamanter, han stjal i sin fortid som bankrøver. Imidlertid bliver diamanterne ved et uheld sendt til Thailand, og han må nu tage på klasseudflugt for at få dem tilbage.

Filmen er en fortsættelse af Fack ju Göhte fra 2013. Den tredje og sidste film, Fack ju Göhte 3, havde premiere d. 22. oktober 2017.

Eksterne henvisninger 

 

Tyske film fra 2015
Komediefilm fra Tyskland
Tysksprogede film
Den man elsker (roman)

Den man elsker er en kriminalroman fra 2009 af Therese Philipsen. 

Romanen handler om en fuldkommen perfekt familie, mor, far og deres lille 11-årige datter Cecilie fra Espergade. Det hele går galt en dag da Cecilie pludselig forsvinder på vej til skole. Cecilie er dog ikke en normal 11-årig pige, idet hun har fornylig har vundet et talentshow og har siden opnået ganske stor succes i hendes sangkarriere. Liv Moretti og Per Roland prøver sammen med resten af NEC’s specialenhed, at opklare sagen, der viser sig at være sværere end forventet, med en masse nye elementer. Undervejs er dagene aldrig kedelig for Liv og hendes hold, når en forsvindingssag pludselig udvikler sig til noget lidt mere alvorligt.

Romaner fra Danmark
Litteratur i 2009
NGC 1300

[[Fil:Hubble2005-01-barred-spiral-galaxy-NGC1300.jpg|thumb|right|NGC 1300 optaget med Hubble-rumteleskopet
(Kredit: HST/NASA/ESA)]]
NGC 1300 er en bjælke-spiral-galakse der er ca. 61 mio. lysår fra Jorden, og kan ses i stjernebilledet Floden (græsk: Eridanus). Galaksen er omkring 110.000 lysår i diameter, ca. ⅔ af Mælkevejens størrelse, og med en tilsyneladende størrelsesklasse på 11,4 Mapp. Den er medlem af Eridanus-klyngen, der består af ca. 200 galakser. Astronomen John Herschel opdagede den i 1935.

Kilder 

Universets struktur på stor skala
Individuelle galakser
Fauna (album)

Fauna er debutalbummet fra den danske sanger Oh Land. Det blev udgivet i Danmark den 10. november af det uafhængige danske pladeselskab Fake Diamond Records. The album received generally positive acclaim in her home country.

Spor

Referencer 

Debutalbum fra 2008
Popalbum fra Danmark
Oh Land-album
Asian Kung-Fu Generation

er et japansk alternative rock-band, dannet i Yokohama, Japan i 1996. Bandet består af sanger Masafumi Gotō, guitarist Kensuke Kita, bassist Takahiro Yamada, og trommeslager Kiyoshi Ijichi.

Henvisninger 

Musikgrupper fra 1996
Musikgrupper fra Japan
Alternative grupper
Sophie Auguste af Slesvig-Holsten-Gottorp

Sophie Auguste af Slesvig-Holsten-Gottorp (5. december 1630 – 12. december 1680) var datter af Hertug Frederik 3. af Slesvig-Holsten-Gottorp og Marie Elisabeth af Sachsen. Hun blev gift med Fyrst Johan 6. af Anhalt-Zerbst og var regent i Fyrstendømmet Anhalt-Zerbst fra 1667 til 1674.

Børn 
Sophie Auguste fik fjorten børn under ægteskabet med Johan 6., blandt dem:
 Karl Vilhelm af Anhalt-Zerbst (1652–1718)
 Anton Günther af Anhalt-Mühlingen (1653–1714)
 Johan Ludvig 1. af Anhalt-Dornburg (1656–1704)
 Sophie Auguste, Hertuginde af Sachsen-Weimar (1663–1694)

Eksterne henvisninger 

Huset Holsten-Gottorp
Huset Oldenburg
Fyrstinder af Anhalt-Zerbst
Anhalts regenter
Shanghai Masters 2018

Shanghai Masters 2018 var en tennisturnering, der af sponsorhensyn afvikledes under navnet Shanghai Rolex Masters, og som blev spillet udendørs på hardcourt-baner af typen DecoTurf i Qi Zhong Tennis Center i Shanghai, Folkerepublikken Kina i perioden 6. - 14. oktober 2018. Det var den 10. udgave af Shanghai Masters, og det var sæsonens ottende og næstsidste turnering på ATP World Tour i kategorien Masters 1000.

Herresingletitlen blev vundet af andenseedede Novak Djokovic, som i finalen besejrede Borna Ćorić (seedet 13) med 6-3, 6-4, og som i løbet af turneringen ikke tabte et eneste af sine egne servepartier. Han blev dermed den første spiller, der vandt titlen for fjerde gang, idet han tidligere havde vundet turneringen i 2012, 2013 og 2015, og det var den 32. turneringssejr i hans karriere i en ATP World Tour Masters 1000-turnering og den 72. turneringssejr i alt på ATP World Tour. Sejren var samtidig hans tredje turneringsejr i træk på ATP World Tour, idet han tidligere også havde vundet Cincinnati Masters og US Open og finalesejren var hans 18. kamp i træk uden nederlag, og siden begyndelsen af Wimbledon-mesterskaberne havde han kun tabt en kamp. Den 21-årige Borna Ćorić var til gengæld i en Masters 1000-finale for første gang i sin karriere.

I doublerækken sejrede Łukasz Kubot og Marcelo Melo ved at vinde finalen med 6-4, 6-2 over Jamie Murray og Bruno Soares. Dermed blev Marcelo Melo den første spiller, der vandt Shanghai Masters i herredouble for tredje gang, idet han tidligere havde vundet turneringen med to andre makkere: i 2013 med Ivan Dodig som makker og i 2015 sammen med Raven Klaasen. Det var til gengæld Łukasz Kubots første sejr i Shanghai. Det polsk-brasilianske makkerpar vandt dermed en en turnering i kategorien ATP World Tour Masters 1000 for fjerde gang, og det var også parrets fjerde turneringssejr i 2018, da de tidligere på året havde vundet Sydney International og Gerry Weber Open samt (i ugen forinden) China Open.

Præmier 

Den samlede præmiesum for turneringen androg $ 7.086.700 og fordelte sig som følger.

Resultater

Herresingle

Hovedturnering 

Hovedturneringen i herresingle har deltagelse af 56 spillere, der fordeler sig på:
 45 direkte kvalificerede spillere i form af deres placering på ATP's verdensrangliste pr. 27. august 2018 (seks uger før turneringens start).
 4 spillere, der havde modtaget et wildcard (markeret med WC).
 7 spillere fra kvalifikationsturneringen (markeret med Q).

Kvalifikation 

Kvalifikationen har deltagelse af 28 spillere, der spiller om de sidste syv ledige pladser i hovedturneringen. Følgende spillere kvalificerede sig til hovedturneringen:
  Mackenzie McDonald
  Benoît Paire
  Vasek Pospisil
  Taylor Fritz
  Hubert Hurkacz
  Mikhail Kukusjkin
  Bradley Klahn

Følgende spillere gik videre til hovedturneringen som lucky losere:
 Ingen

Herredouble 

Herredoublerækken har deltagelse af 24 par, der fordeler sig på:
 22 direkte kvalificerede par i form af deres placering på ATP's verdensrangliste.
 2 par, der havde modtaget et wildcard (markeret med WC).

Eksterne henvisninger 
 Shanghai Masters

Noter 

2018
ATP World Tour 2018
Harry Potter (filmserie)

Harry Potter er en britisk-amerikansk filmserie baseret på Harry Potter-bøgerne, der er skrevet af forfatteren J. K. Rowling. Serien er blevet distribueret af Warner Bros. og den består af otte fantasyfilm, der begynder med Harry Potter og De Vises Sten (2001) og kulminerer med Harry Potter og Dødsregalierne - del 2 (2011). En spin-off prequel-serie bestående af fem film startende med Fantastiske skabninger og hvor de findes (2016). Fantastiske skabninger markerer begyndelsen på et delt univers kendt J. K. Rowling's Wizarding World.

Serien blev hovedsageligt produceret af David Heyman, og har Daniel Radcliffe, Rupert Grint og Emma Watson i de tre hovedroller som Harry Potter, Ron Weasley og Hermione Granger. Der er fire instruktører, som har arbejdet på serien; Chris Columbus, Alfonso Cuarón, Mike Newell og David Yates. Manuskriptet til filmene er skrevet af Steve Kloves med undtagelse af Harry Potter og Fønixordenen (2007), som blev skrevet af Michael Goldenberg. Produktionen tog over 10 år at færdiggøre, med hovedfortællingen om Harry Potters kamp med at vinde over sin ærkefjende Lord Voldemort.

Harry Potter og Dødsregalierne, der er den syvende og sidste roman i serien blev lavet om til to film i fuld spilelængde. Del 1 havde premiere i november 2010 og Del 2 fik premiere i juli 2011.

Harry Potter og Fangen fra Azkaban (2004) er den eneste af filmene, som ikke er blandt de 50 mest indbringende film nogensinde, hvor Harry Potter og Dødsregalierne – Del 2, som den mest indbringende i filmserien, og en af 30 film, der har indtjent mere end $1 milliard, hvilket placerer den som nummer 8 (oktober 2017). Uden at medregne inflation er det den fjerde mest indbringende filmserie med en samlet indtjening på $7,7 milliarder på verdensplan.

Modtagelse

Referencer

Eksterne henvisninger 
 

 
 Growing Up with Harry Potter  – photo essay by Time
  
 Harry Potter  United States Postal Service

Harry Potter-film
Kukhnja

Kukhnja (, ; ) er en russisk sitcom produceret af Yellow, Black and White og Keystone Production for STS.

I hovedrollen ses Maksim Lavrov (Марк Богатырёв; Mark Bogatyrjov), som arbejder hårdt for at blive en succesfuld kok. I første afsnit bliver han ansat hos den eksklusive restaurant Claude Monet i Moskva.

Referencer

Eksterne henvisninger 
 

Tv-serier fra 2010'erne
Tv-serier fra Rusland
Focus (film)

Focus er en amerikansk dramakomedie fra 2015. Filmen er skrevet og instrueret af Glenn Ficarra og John Requa, og har Will Smith og Margot Robbie i hovedrollerne.

Handling 

Nicky Spurgeon er en fantastisk professionel svindler som tager en amatørsvindler, Jess, under sine vinger. De får følelser for hinanden, men finder hurtig ud af at bedrag og kærlighed ikke går så særligt godt sammen, især ikke når Nicky er en professionel løgner og svindler til at begynde med. De slår op, bare for at møde hinanden igen tre år senere. Og ting forvikler sig nok en gang.

Medvirkende 
 Will Smith som Nicky
 Margot Robbie som Jess
 Adrian Martinez som Farhad
 Gerald McRaney som Owens
 Rodrigo Santoro som Garriga
 BD Wong som Liyuan
 Brennan Brown som Horst
 Robert Taylor som McEwen
 Dotan Bonen som Gordon
 Griff Furst som Gareth
 Stephanie Honoré som Janice
 David Stanford som Drunken Stranger
 Dominic Fumusa som Jared

Eksterne henvisninger 
 

Amerikanske film fra 2015
Dramafilm fra USA
Sombrero-galaksen

Sombrero-galaksen (også kendt under katalognumrerne.: M104 og NGC4594) er en elliptisk-galakse i stjernebilledet Jomfruen. Galaksen befinder sig omkring 29,5 mio. lysår fra Jorden.. Den har en diameter på ca. 50.00 lysår, svarende til 30% af Mælkevejens størrelse (9 x 4 bueminutter. Sombrero-galaksen har en meget lysstærk kerne, der ses som en usædvanlig stor udbulning i centralregionen. Desuden har den et meget udtalt støvbånd der omkrandser den, og disse to egenskaber er medvirkende til navnet. Galaksen har en tilsyneladende størrelsesklasse på 8,98 M og fjerner sig med en rødforskydning på 0,003416.

Sombrero-galaksen blev opdaget den 11. maj 1781 af Pierre Méchain, men blev først optaget i Messiers katalog i 1921. Desuden havde William Herschel registreret galaksen i 1784, hvor den efterfølgende blev optaget i New General Catalogue med serienummeret 4594.

Kilder 

Individuelle galakser
Tip Tap Tønde

Tip Tap Tønde er en tv-børneudsendelse for mindre børn. Den blev sendt i børnetime på DR i 1997. 

Programmet handler om værterne Birgitte Lillesø og Tina Rosendahl, som fortæller historier om sømænd, prinsesser, riddere, trolde og andre figurer fra de smås verden. 

Under udsendelsen synger de danske børnesange med mimik, laver udklædning og rollespillege hvor de bl.a. leger købmandsbutik.

Kilder 

Børneserier fra Danmark
Danske tv-serier fra 1990'erne